stanford-oval/wikipedia huggingface dataset:
Psykedeelit
Aiheesta muualla

Wikimedia Commonsissa on kuvia tai muita tiedostoja aiheesta .
Psykedeeliuutiset Psykedeelien tieteellistä tutkimusta käsitteleviä uutisia suomeksi käännettynä.
Psykedeelinen kokemus FAQ suomeksi Erowid.org -tietokannassa
People of psychedelics. Wikitietokanta julkisesti ilmaistuista näkemyksistä ja kokemuksista liittyen psykedeeleihin.
MAPSin tietokanta psykedeelejä käsittelevistä julkaisuista (Arkistoitu – Internet Archive) (englanniksi)
Psykedeelejä käsitteleviä kirjoja html-muodossa (Arkistoitu – Internet Archive) (englanniksi)
Psykedeelitutkimusyhdistys ry
Vasemmalla: tryptamiini sinisellä korostettuna. Oikealla: fenetyyliamiini sinisellä korostettuna. Korostukset ovat lysergamideihin (lysergihapon amideihin) kuuluvien lysergihappo molekyylien sisällä
Magnesium

Magnesium (lat.  magnesium) on alkuaine, jonka järjestysluku on 12, kemiallinen merkki Mg ja CAS-numero 7439-95-4. Magnesium on kevyt, kirkkaan hopeanvalkoinen maa-alkalimetalli, joka on ihmisille ja eläimille välttämätön kivennäisaine ja josta voi valmistaa esimerkiksi alumiini-magnesium-seosmetalleja.
Esiintyminen

Magnesium on kahdeksanneksi yleisin alkuaine maankuoressa. Sitä ei esiinny luonnossa vapaana alkuaineena vaan ainoastaan yhdisteinä, jotka yleensä ovat ioniyhdisteitä. Ioneina magnesiumia on paljon myös meriveteen liuenneena, etupäässä sulfaattina ja kloridina. Magnesiumia on myös useissa mineraaleissa, erityisesti dolomiitissa (sekakarbonaatti CaCO3·MgCO3) ja magnesiitissa (MgCO3). Asbesti sekä talkki ovat myös magnesiumin yhdisteitä.
Maankuoressa magnesiumia on 23,3 kg/t ja merivedessä 1,35 kg/m3.lähde? Magnesiumin merkittävimmät esiintymisalueet ovat Ukraina, Kiina, Pohjois-Korea, Venäjä ja Australia.
Ominaisuudet

Magnesium on pehmeä ja yleisessä käytössä olevista metalleista kevyin. Magnesium painaa 30 prosenttia vähemmän kuin alumiini ja vain neljänneksen teräksestä. Magnesium on kemiallisesti aktiivinen – se reagoi helposti heikkojenkin happojen, jopa veden, muttei fluorivetyhappojen eikä emästen kanssa. Reaktio viileän veden kanssa on erittäin hidas, mutta kiehuvassa vedessä se tapahtuu nopeasti. Ilmassa magnesium peittyy oksidikerroksella. Sen elektronegatiivisuus on 1,31 ja ensimmäinen ionisoitumisenergia 736 kJ/mol.
Yhdisteinä magnesiumia on yhteyttämisen kannalta tärkeässä klorofyllissä, ja se on tärkeä myös ihmisen elintoiminnoille. Magnesium toimii eräiden entsyymien aktivaattorina fotosynteesissä, soluhengityksessä ja nukleiinihappojen valmistuksessa. Magnesiumia tarvitaan erityisesti sydän- ja verenkiertoelimistössä ja se edistää A- ja E-vitamiinien sekä muiden mineraalien ja hivenaineiden hyväksikäyttöä. Magnesiumin on havaittu olevan keskeisessä roolissa ihmisen vuorokausirytmin säätelijänä, sillä solujen magnesiumpitoisuus vaihtelee vuorokaudenajan mukaan. Magnesiumin määrä solussa vaikuttaa myös siihen, miten tehokkaasti solu pystyy polttamaan saamaansa ravintoa energiaksi.
Valmistus

Magnesiumia valmistetaan teollisesti merivedestä. Kalsiumkarbonaatti (CaCO3, kalkki) kuumennetaan kalsiumoksidiksi (CaO, poltettu kalkki), joka edelleen veden kanssa reagoi kalsiumhydroksidiksi (Ca(OH)2, sammutettu kalkki). Kalsiumhydroksidia tarvitaan luovuttamaan hydroksidi-ioni OH− meriveteen liuenneille Mg2+-ioneille, jolloin muodostuu magnesiumhydroksidisakka Mg(OH)2. Magnesiumhydroksidi reagoi vetykloridihapon HCl kanssa magnesiumkloridiksi MgCl2 ja vedeksi. Vesi haihdutetaan ja kidevedellinen MgCl2 kuumennetaan n. 720 °C:een, jolloin kidevesi poistuu ja saadaan sulaa MgCl2. Edelleen elektrolyysi:
katodi: Mg2+ + 2e− → Mg
anodi: 2Cl− → Cl2 + 2e−
Käyttö > Metallina

Magnesiumia käytetään pelkistimenä valmistettaessa muita metalleja (titaani, zirkonium, hafnium, beryllium). Lisäksi se on ainesosana monissa metalliseoksissa, kuten duralumiinissa, magnaliumissa ja elektronissa. Magnesium kestää korroosiota hyvin bensiinissä ja monissa öljyissä, mutta ei kloridipitoisissa liuoksissa eikä mineraalihapoissa. Myös magnesium­seosten korroosionkesto on heikko, joten ne on suojattava pinnoitteella. Muiden metallien rinnalla magnesiummetallit toimivat anodeina.
Seostamalla magnesiumin sekaan muita metalleja saadaan parannettua sen lujuusominaisuuksia. Hyvin magnesiumpitoisissa metalliseoksissa yhdistyvät lujuus ja keveys, ja siksi ne ovat tärkeitä esimerkiksi lentokoneteollisuudessa sekä monissa instrumenteissa. Magnesiumia on käytetty keveyttä ja lujuutta vaativissa rakenteissa, kuten etenkin 1950-luvun jälkeen nopeissa sotilaslentokoneissa ja ohjuksissa.
Seostamalla magnesiumiin piikarbidia on tutkimuksissa saatu aikaan metallinanokomposiitiksi kutsuttavaa seosta, jonka lujuus, jäykkyys, plastisuus ja lämmönkestävyys ovat huomattavasti parantuneet.
Valokuvauksen alkuaikoina magnesiumia käytettiin salamavalona, sillä nopeasti palaessaan se tuottaa hetkellisesti suuren valotehon. Samasta syystä sitä käytetään myös ilotulitusvälineissä.
Käyttö > Yhdisteinä

Magnesiumin yhdisteistä tärkeimpiä ovat sulfaatit, oksidit ja karbonaatit. Kidevedellisistä magnesium- ja kalsiumkarbonaateista muodostuvaa dolomiittia käytetään jossain määrin ainakin maataloudessa maanparannusaineena. Kidevedellistä magnesiumsulfaattia, magnesiumoksidin vesilietettä ja magnesiumhydroksidia käytetään lääkeaineina.
Monet lannoitteet sisältävät magnesiumia, sillä se on tärkeä kasviravinne. Magnesiumin puute näkyy värin vähenemisenä kasvin lehtisuonten väleissä.
Eläinlääkinnässä magnesiumilla on suuri merkitys. Sen puute aiheuttaa karjalle ja hevosille laidunhalvausta.
Magnesium ihmisen ravitsemuksessa

Magnesium on kasvien ja eläinten välttämätön ravintoaine ja luonnollinen ainesosa hedelmissä, vihanneksissa, viljassa, lihassa ja meriruoissa. Se on ihmiskehon neljänneksi runsain kationi ja toiseksi runsain solunsisäinen kationi. Keskimäärin 60 kg painava ihmiskeho sisältää noin 24 g magnesiumia, josta noin puolet on luussa.
Magnesium ihmisen ravitsemuksessa > Vaikutukset

Magnesium on ihmisille ja eläimille välttämätön kivennäisaine, joka osallistuu lihasten ja hermoston toiminnan ja verensokerin sekä verenpaineen säätelyyn. Magnesiumia tarvitaan myös valkuaisaineiden, luuston ja DNA:n muodostamiseen.
Magnesium aktivoi entsyymejä.
60 prosenttia elimistön magnesiumista on luustossa.
Runsaasta magnesiumin saannista voi olla hyötyä rappeutumissairauksissa, kuten kuulonalenemassa ja tinnituksessa, sekä neurologisissa häiriöissä, kuten autismissa, ylivilkkausoireyhtymässä ja Touretten oireyhtymässä.
Magnesiumin puute saattaa edistää muun muassa joitakin syöpälajeja, lisätä PMS-oireita ja masennusta.
Levottomat jalat ja suonenveto saattavat korjaantua magnesium- ja kalkkilisällä. Pitkäaikaista käyttöä ei kuitenkaan suositella.
Rytmihäiriöiden ja astmakohtausten on tutkimusten mukaan todettu helpottuvan magnesiumruiskeilla.
Magnesium ihmisen ravitsemuksessa > Vaikutukset > Urheilu ja krampit

Moni käyttää magnesiumia estääkseen suonenvetoja. Magnesiumin tehoa kramppien hoidossa on kuitenkin tutkittu vain vähän. Tutkimusten mukaan magnesiumin vanhusväestön öisiä lihaskouristuksia ehkäisevä vaikutus on vähäistä. Tutkimuksista saatu näyttö tästä on kohtalaista. Raskaana olevilla naisilla tehdyt kokeet ovat sen sijaan antaneet ristiriitaisia tuloksia.
Magnesium ihmisen ravitsemuksessa > Saanti ja suositukset

Yhdysvaltojen kansallinen terveysinstituutti suosittelee naisten magnesiumin päiväsaanniksi 310–320 milligrammaa ja miesten 400–420 milligrammaa. Suomen valtion ravitsemusneuvottelukunnan suositus naisille on keskimäärin noin 280 mg/vrk ja miehille 350 mg/vrk. Lasten tarve riippuu iästä. Yhdysvaltojen kansallisen terveysinstituutin mukaan magnesiumia ei saisi ottaa ravintolisistä yli 350 milligrammaa päivässä.
Työikäiset suomalaiset naiset saavat magnesiumia keskimäärin noin 340 mg/vrk ja miehet 428 mg/vrk, nuoret enemmän kuin vanhat.. Finravinto 2017 -tutkimuksen mukaan 12–15 prosenttia suomalaisista saa ravinnostaan liian vähän magnesiumia.
Soijapavussa ja mantelissa on erityisen runsaasti magnesiumia. Magnesiumia on runsaasti myös pähkinöissä ja suklaassa sekä tattarista, kaurasta ja muista kokojyväviljoista valmistetuissa ruoissa. Esimerkiksi sata grammaa ruisleipää sisältää 61 milligrammaa magnesiumia. Myös muut pavut, herne, liha, kala, banaani ja peruna (24 mg) ovat hyviä magnesiumin lähteitä. Lihan magnesiumpitoisuus on noin 19, lohen 16 ja seidin 14 mg.
Magnesium imeytyy parhaiten eläinkunnan tuotteista. Etenkin tärkkelyspitoisten kasvikunnan tuotteiden nauttiminen heikentää myös lihassa esiintyvän magnesiumin imeytymistä. Tämä johtuu siitä, että kasvikunnan tuotteissa esiintyvä fytaatti vähentää runsaasti nautittuna jopa 60 prosentilla magnesiumin imeytymistä ja myös oksalaatti heikentää imeytymistä.
Proteiinin runsas nauttiminen lisää magnesiumin imeytymistä ja kasvikunnan tuotteissa esiintyvän kuidun runsas saanti vähentää sitä. Myös runsas kalkin, fosforin, sinkin ja eläinrasvan saanti vähentää magnesiumin imeytymistä ja hyväksikäyttöä. Kalkkia ja magnesiumia ei suositella siksi otettavaksi yhtä aikaa. Toisaalta runsas ylimääräisen magnesiumin saanti häiritsee muiden hivenaineiden imeytymistä. Magnesiumia sisältävien ravinnelisien runsasta ja pitkäaikaista käyttöä ei siksi suositella.
Apteekeissa markkinoidaan magnesiumpitoisia ihosuihkeita, mutta magnesiumin imeytyminen ihon läpi on hyvin yksilöllistä.
Magnesium ihmisen ravitsemuksessa > Saanti ja suositukset > Puutos

Ravinnosta johtuva magnesiumin puutos on Suomessa harvinainen, koska sitä on lähes kaikissa elintarvikkeissa. Magnesiumia kannattaa silti nauttia runsaasti, koska sitä runsaasti saavilla on todettu vähemmän diabetesta}.
Magnesiumin puutosta voi ilmetä esimerkiksi suoliston imeytymishäiriöiden, kuten vaikean keliakian, yhteydessä tai niillä diabeetikolla, joiden virtsaneritys on runsasta. Magnesiumin puutetta elimistössä mitataan helpoiten ja yleisimmin verikokeella. On olemassa kuitenkin viitteitä, että verikoe ei aina antaisi luotettavaa kuvaa mahdollisen puutoksen esiintymisestä. Verikokeella diagnosoinnin ongelmana on se, että vain noin 1 % elimistön magnesiumista on verenkierrossa, 60 % ollessa luissa, 20 % lihaksissa ja 19 % muissa pehmytkudoksissa. Tämän lisäksi keho pystyy siirtämään puutoksen aikana magnesiumia soluista verenkiertoon, joka voi estää puutteen havaitsemisen pelkällä verikokeella.
Edellä mainittujen seikkojen takia muun muassa tieteellisissä tutkimuksissa mitataan usein veren punasolujen magnesiumpitoisuus, sillä se antaa paremman kuvan magnesiumin pitoisuuksista solujen sisällä. Sekään ei kuitenkaan ole aina luotettava mittari, sillä tutkimuksissa on havaittu magnesiumin puutosta myöskin normaalit magnesiumin veren punasoluarvot omaavilla koehenkilöillä.
Puutosta voidaan etsiä myöskin muilla keinoin, muun muassa hiuksista ja hampaista, virtsanäytteestä, lihasten solunäytteistä sekä magnesiumin ioneja löytävillä elektrodeilla. Selvää ei kuitenkaan ole, mikä näistä testeistä olisi kaikkein luotettavin, sillä niissä kaikissa on omat sokeat kohtansa, jotka tekevät puutoksen havainnoimisesta varmasti hyvin haastavaa.
Magnesiumin yhdisteitä

Magnesiumarsenaatti (AsH3O4 • xMg), CAS-numero 10103-50-1
Magnesiumfosfidi (Mg3P2 / Mg=P-Mg-P=Mg ), CAS-numero 12057-74-8
Magnesiumkarbonaatti (MgCO3), CAS-numero 546-93-0
Magnesiumhydroksidi (Mg(OH)2), CAS-numero 1309-42-8
Magnesiumkloridi (MgCl2), CAS-numero 7786-30-3
Magnesiumnitraatti (Mg(NO3)2), CAS-numero 10377-60-3
Magnesiumoksidi (MgO), CAS-numero 1309-48-4
Magnesiumstearaatti (C36H70MgO4 / Mg(C18H35O2)2), CAS-numero 557-04-0
Magnesiumsulfaatti (MgSO4), CAS-numero 7487-88-9
Aiheesta muualla

Wikimedia Commonsissa on kuvia tai muita tiedostoja aiheesta .
Magnesiumin kansainvälinen kemikaalikortti
Magnesiumpellettien kansainvälinen kemikaalikortti
Magnesiumin vaikutukset ja kliininen nykykäyttö (pdf-tiedosto)
Fineli: Magnesiumin lähteet ruoka-aineissa
Helsingin Sanomat, Marko Hamilo, Alkuaineet: Magnesium (Arkistoitu – Internet Archive)
Tietoa magnesium-valmisteesta: Magnesium
Periodictable: Technical data for Magnesium (englanniksi)
DrugBank: Magnesium (englanniksi)
Human Metabolome Database: Magnesium (englanniksi)
KEGG: Magnesium (englanniksi)
ChemBlink: Magnesium (englanniksi)
Luettelo magnesiumin isotoopeista The Isotopes Project Home Page (englanniksi)
https://phytochem.nal.usda.gov/phytochem/chemicals/show/57594 Dr. Duke's Phytochemical and Ethnobotanical Databases: Magnesium] (englanniksi)
Kiteistä magnesiumia
Yöllistä wakeskatingia magnesiumsoihtujen valossa. Magnesium palaa erittäin kirkkaasti.
Miekkojen kuningas

Rider-Waite-Smith tarot-pakan Miekkojen kuningas
Miekkojen kuningas on tarot-pakan pienen arkanan kortti.
Rider-Waite-Smith-pakan kortin kuvassa kuningas istuu valtaistuimellaan katsoen suoraan eteenpäin, valmiina kohtaamaan kaiken, mitä elämä tuo eteen. Hänen oikeassa kädessään on miekka, joka symboloi rationaalista ajattelua ja tietoisuutta, ja hän suuntaa sen pystyyn ja vasemmalle kohti intuitiivista mieltään. Tämä asento paljastaa hänen päättäväisyytensä yhdistettynä joustavuuteen; vaikka hän tekee päätöksiä älyllisesti, hän myös kuuntelee sisäistä ääntään.
Kuningas on pukeutunut siniseen tunikaan, joka symboloi halua hengelliseen tietoon, sekä purppuraan viittaan, joka kuvastaa myötätuntoa ja älykkyyttä. Hänen valtaistuimensa selkänoja on koristeltu perhosilla, puolikuisilla ja enkeleillä, jotka tarjoavat hänelle herkkiä ohjeita, ikään kuin antaen hänelle hienovaraista ohjausta.
Taustalla olevat puut seisovat liikkumattomina, ja pilvet ovat asettuneet paikoilleen. Edellisten Miekkojen hovikorttien tuuli on rauhoittunut, luoden vaikutelman vakaudesta ja selkeydestä sen sijaan, että muutos aiheuttaisi sekavuutta.
Bonito Generation

| Bonito Generation Kero Kero Bonito |
| --- | --- | --- |

Studioalbumin tiedot
 Julkaistu: 21. lokakuuta 2016
 Formaatti: LP, digitaalinen, CD
 Tuottaja(t): Gus Lobban, Jamie Bulled
 Tyylilaji: electropop, j-pop, bubblegum bass
 Kesto: 36.28
 Levy-yhtiö: Double Denim, Sony Music Entertainment Japan
Listasijoitukset
  Yhdysvallat 9. 
Kero Kero Boniton muut julkaisut
| Intro Bonito 2014 | Bonito Generation 2016 | TOTEP (EP) 2018 |
Singlet albumilta Bonito Generation
 ”Picture This” Julkaistu: 10. maaliskuuta 2015  ”Lipslap” Julkaistu: 23. helmikuuta 2016  ”Break” Julkaistu: 13. kesäkuuta 2016  ”Graduation” Julkaistu: 23. elokuuta 2016  ”Trampoline” Julkaistu: 26. syyskuuta 2016  ”Forever Summer Holiday” Julkaistu: 29. heinäkuuta 2017
Bonito Generation on brittiläisen indiepop-yhtye Kero Kero Boniton esikoisalbumi, jonka julkaisi Double Denim Records 21. lokakuuta 2016. Kappaleille "Lipslap", "Break". "Trampoline" ja "Forever Summer Holiday" on julkaistu musiikkivideot.
Kappaleet

Waking Up – 2.57
Heard a Song – 3.19
Graduation – 3.19
Fish Bowl – 1.45
Big City – 2.52
Break – 3.17
Lipslap – 3.39
Try Me – 3.29
Paintbrush – 0.57
Trampoline – 4.03
Picture This – 3.23
Hey Parents – 3.22
Kappaleet > Japanin bonuskappaleet

Forever Summer Holiday – 3.35
Picture This (Felicita Remix) – 2.55
Fish Bowl (Frankie Cosmos Remix) – 1.44
Heard a Song (CFCF Remix) – 4.05
Trampoline (Saint Etienne Remix) – 3.48
Lipslap (Makeness Remix) – 3.57
Break (Jonah Baseball Remix) – 2.24
Arvostelut

The Guardian:
TheNeedleDrop: 8/10
FC Red Bull Salzburg

FC Red Bull Salzburg on itävaltalainen jalkapalloseura Salzburgista. SV Casino Salzburgina seura voitti kolme Itävallan mestaruutta ja selviytyi UEFA Cupin loppuotteluun 1993–1994. Salzburg hävisi finaalissa italialaisseura FC Internazionale Milanolle yhteismaalein 0–2.
Historia

Seura perustettiin vuonna 1933 nimellä SV Austria Salzburg. 45 vuotta myöhemmin nimeksi vaihtui SV Casino Salzburg ja vuonna 1997 SV Wüstenrot Salzburg.
Vuonna 2005 energiajuomayhtiö Red Bull osti seuran ja vaihtoi nimen muotoon FC Red Bull Salzburg.
Kesäkuuhun 2017 mennessä Red Bull luopui muodollisesti omistuksestaan, koska Euroopan jalkapalloliitto Uefa kielsi kahden saman omistajan seuran osallistumisen Mestarien liigaan yhtäaikaisesti. Energiajuomayhtiö päätti muuttaa rooliaan nimellisesti sponsoriksi, sillä se halusi mahdollistaa saksalaisseura RB Leipzigin osallistumisen turnaukseen. Jos Red Bull olisi jatkanut Salzburgin omistajana, Leipzig olisi joutunut luovuttamaan Mestarien liigan paikkansa Salzburgille Itävallan mestarina.
Saavutukset

Itävallan mestaruus (17): 1994, 1995, 1997, 2007, 2009, 2010, 2012, 2014, 2015, 2016, 2017, 2018, 2019, 2020, 2021, 2022, 2023
Itävallan cup (9): 2012, 2014, 2015, 2016, 2017, 2019, 2020, 2021, 2022
UEFA Cupin finaalissa 1994
Entisiä päävalmentajia

1991–1995  Otto Barić
1995–1996  Hermann Stessl
1996–1998  Heribert Weber
1998–2000  Hans Krankl
2000  Miroslav Polak
2000–2001  Hans Backe
2001–2003  Lars Søndergaard
2004  Walter Hörmann
2004–2005  Peter Assion
2005  Manfred Linzmaier
2005–2006  Kurt Jara
2006–2007  Lothar Matthäus
2007–2008  Giovanni Trapattoni
2008–2009  Co Adriaanse
2009–2011  Huub Stevens
2011–2012  Ricardo Moniz
2012–2014  Roger Schmidt
2014–2015  Adi Hütter
2015  Peter Zeidler
2016–2017  Óscar García Junyent
2017–2019  Marco Rose
2019–2021  Jesse Marsch
2021–2023  Matthias Jaissle
2023–2024  Gerhard Struber
2024  Pepijn Lijnders
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivusto (Arkistoitu – Internet Archive)  (englanniksi)
Syntiinlankeemus

Aatamin ja Eevan syntiinlankeemus Rembrandtin etsauksessa.
Syntiinlankeemus on kristinuskoon ja muutamiin muihin uskontoihin kuuluva oppi, jonka mukaan ihmiskunta on alkujaan luotu synnittömään tilaan Jumalan läheisyyteen, mutta josta ihminen on langennut nykyiseen tilaansa rikkomalla Jumalan tahtoa vastaan. Raamatussa syntiinlankeemustarina kuvataan erityisesti Ensimmäisessä Mooseksen kirjassa. Kertomuksessa Aatami ja Eeva syövät Jumalan kiellosta huolimatta kiellettyä hedelmää hyvän ja pahan tiedon puusta. Tämän seurauksena Jumala karkottaa ihmiset paratiisista ja kiroaa ihmiskuntaa useilla eri tavoilla.
Suuri osa kristinuskon haaroista tulkitsee tarinaa siten, että syntiinlankeemus tuottaa koko ihmiskuntaa koskettavan perisynnin. Perisynti tarkoittaa etenkin kirkkoisä Augustinuksen kehittämää oppia, jonka mukaan syntiinlankeemuksessa tapahtuneen rikkomuksen tuottama syyllisyys ja siitä seuraava vahinko periytyvät myös kaikille myöhemmille ihmisille, ja ihmiset ovat jo syntyessään synnin alaisia.
Kristinuskon mukaan syntiinlankeemus on erityisen tärkeä tapahtuma, sillä se teki Jeesukselle välttämättömäksi tulla maan päälle ja kuolla ristillä. Esimerkiksi jo Paavali esittää myöhemmin kristinuskossa laajasti hyväksytyn näkemyksen Jeesuksen ja syntiinlankeemuksen välisestä yhteydestä. Paavalin mukaan Jeesus oli uusi Aadam, joka täydellisellä kuuliaisuudellaan kumosi ensimmäisen Aadamin teon.
Kertomus 1. Mooseksen kirjassa

Taustan syntiinlankeemuskertomukselle asettaa luomiskertomus. 1. Mooseksen kirja esittää kaksi hieman toisistaan poikkeavaa luomiskertomusta. Näistä jälkimmäinen ns. Jahvistinen kertomus sisältää myös kuvauksen syntiinlankeemuksesta.
Jahvistinen luomiskertomus kuvaa Jumalan luovan aluksi pelkästään ihmisen/miehen (adamah) maan tomusta. Jumala erottaa tämän jälkeen ihmiset kahdeksi sukupuoleksi, ja hän luo naisen miehen kylkiluusta. Mies ja nainen kuvataan alun alkaen paitsi toisistaan peräisin olevina, myös rikkomattomassa keskinäisessä yhteydessä elävinä. Tätä alkutilaista yhteyttä korostaa Aatamin ja Eevan alastomuus, jota he eivät vielä häpeä.
Varsinainen syntiinlankeemuskertomus kertoo, kuinka tämä eheä alkutila rikkoutuu. Eeva syö käärmeen houkuttelemana hedelmän Hyvän ja pahan tiedon puusta. Tarinassa käärme perustelee hedelmän syömistä Eevalle sillä, että se tekee ihmisistä Jumalan kaltaisia. Syötyään hedelmän Aatami ja Eeva huomaavat häpeissään oman alastomuutensa ja yrittävät häpeän ajamina piiloutua Jumalalta.
Kertomus jatkuu kuvauksella ihmisille ja käärmeelle langetettavasta kirouksesta. Huomatessaan ihmisten teon Jumala tuomitsee ihmisen karkotettavaksi Eedenin puutarhasta. Tarina myös kuvaa esimerkiksi maallisen elannon hankkimisen vaikeuden tai naisen synnytystuskien olevan rangaistus lankeemuksesta. Eedenistä karkottamisen myöstä ihminen myös kertomuksen mukaan menettää mahdollisuuden ikuiseen elämään, jota Eedenissä kasvava Elämän puu symboloi.
Kertomuksen kristillisiä tulkintoja > Kertomuksen tausta ja varhainen tulkintatraditio

Syntiinlankeemuskertomus on Israelilaiselle kertomustraditiolle omintakeinen tarina, jolle ei löydy täysin vastaavaa paria muiden lähialueiden uskontojen tai kansantarinoiden piiristä. Syynä tähän saattaa olla se, että juutalaiset uskoivat perusolemukseltaan hyväntahtoiseen Jumalaan, joka on ihmisiin nähden myös moraalisesti ylivertainen. Kertomuksen alkuperäinen merkitys saattaa olla ollut tarve selittää pahan olemassaolo maailmassa, jonka uskotaan olevan hyväksi tarkoitettu. Useilla muilla uskonnoilla tarvetta vastaavalle selitykselle ei ole ollut, sillä jumaluuksien on niiden piirissä uskottu toimivan myös moraalisesti kyseenalaisilla tavoilla.
Vaikka kertomus on juutalaiselle traditiolle omintakeinen, silti Vanha testamentti viittaa vain harvoin syntiinlankeemuskertomukseen. Uusi testamentti sisältää kuitenkin useampia viittauksia, etenkin Paavalin kirjeissä.
Paavali kuvaa syntiinlankeemuksen olevan lähtöpiste pelastushistorialliselle tapahtumaketjulle, joka saavuttaa lopulta päätepisteensä Jeesuksen ylösnousemuksessa. Paavalin keskeinen ajatus on Jeesuksen ja Aatamin välinen yhteys. Jeesus on tulkinnan mukaan ikään kuin uusi Aatami, joka korjaa ensimmäisen Aatamin lankeemuksen. Paavalin mukaan siinä missä Aatamin lankeemus tuottaa kadotuksen koko ihmiskunnalle, antaa Jeesuksen täydellinen kuuliaisuus kaikille häneen uskoville vanhurskauden.
Kertomuksen kristillisiä tulkintoja > Patristisia tulkintalinjoja

Useat Kirkkoisät ovat kommentoineet syntiinlankeemuskertomusta ja esittäneet siitä erilaisia tulkintoja. Näillä tulkinnoilla on ollut myös laajaa vaikutusta kristillisten kirkkojen opinkappaleille.
300-luvulla elänyt syyrialainen kirkkoisä Efraim Syyrialainen korosti ihmisen omaa syyllisyyttä syntiinlankeemukseen. Hänen mukaansa Eevan ja Aadamin oma himo ja harkitsemattomuus aiheuttivat syntiinlankeemuksen, ei käärmeen viekoittelu. Efraimin mukaan Aatami ja Eeva olisivat myös voineet vapautua syntiinlankeemusta seuranneesta kirouksesta, mikäli he olisivat katuneet tekoaan.
Myös 500-luvulla eläneen Dorotheos Gazalainen mukaan katumus ja sen puute ovat syntiinlankeemuskertomuksen keskeisiä teemoja. Dorotheos tulkitsee, että syntiinlankeemuskertomuksessa Jumalan Aatamille esittämät kysymykset "missä olet?" tai "miksi et totellut?" pyrkivät herättämään tämän omaatuntoa ja saamaan aikaan katumusta. Aatami ei kuitenkaan kysymyksistä huolimatta kadu tai osoita nöyryyttä, jolloin Jumala joutuu rankaisemaan tätä.
Myös Augustinuksen tulkinnalla syntiinlankeemuskertomuksesta on ollut laajaa merkitystä myöhemmälle kristilliselle oppikäsitykselle. Syntiinlankeemuskertomukseen liittyen Augustinus kehitti erityisesti oppia perisynnistä. Augustinuksen mukaan Aatamin osakseen saama kirous periytyy koko ihmiskunnalle ja on läsnä ihmisessä jo syntymästä saakka. Tämä oppi on myös eräs perustelu useiden kristillisten kirkkojen omaksumalle lapsikasteelle.